Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: Törvénykönyvrõl szóló 1959. évi IV. törvény (a továbbiakban: Ptk.) rendelkezéseivel ellentétesnek tekintette, hogy
Paragraph Index: 1771

Törvénykönyvrõl szóló 1959. évi IV. törvény (a továbbiakban: Ptk.) rendelkezéseivel ellentétesnek tekintette, hogy az R. 2. § (1) bekezdése — miniszteri rendelet formájában — takarékbetét elhelyezésére irányuló kötelezést tartalmaz. II. Az Alkotmánybíróság a rendelkezõ részben foglalt döntését a következõ jogszabályi elõírásokra alapozta: Az Alkotmány 37. § (3) bekezdésének elsõ és második mondata a következõ rendelkezést tartalmazza: „A Kormány tagjai feladatuk ellátása körében rendeleteket adhatnak ki. Ezek azonban törvénnyel vagy a kormány rendeletével és határozatával nem lehetnek ellentétesek.” Az Alkotmány 70/A. § kimondja: „A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.” Az Alkotmány 70/E. § (1) bekezdése a szociális biztonsághoz való jogról így rendelkezik: „A Magyar Köztársaság állampolgárainak joguk van a szociális biztonsághoz; öregség, betegség, rokkantság, özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak.” Az R. 2. § sérelmezett (1) bekezdése megállapítja: „A szállóférõhelyen történõ elhelyezés annak a belügyi szervvel szolgálati, köztisztviselõi, közalkalmazotti jogviszonyban (a továbbiakban együtt: szolgálati jogviszony) álló személynek biztosítható, aki munka-, illetõleg szolgálati helyén önálló lakással nem rendelkezik, lakhatását egyéb módon megoldani nem tudja, és vállalja, hogy a használati jogviszony idõtartama alatt havonta legalább ötezer forint összeget — az általa kiválasztott pénzintézetnél — lakáscélú megtakarításra fordít, s annak munkabérébõl történõ közvetlen átutalására a munka-, illetõleg szolgálati helye szerint illetékes pénzügyi szervnek e rendelet 2. számú melléklete szerinti megbízást ad.” Az R. 1. § (1) bekezdése szerint szállóférõhelynek tekinthetõk — többek között — a Kormánynak a belügyminiszter közremûködésével irányított szervei rendelkezése alatt álló épületek, illetõleg épületrészek, lakásnak nem minõsülõ — egyedülálló személyek, házaspárok, élettársak elhelyezésére szolgáló — szállóférõhelyei és lakóegységei. III. Az Alkotmánybíróság álláspontja szerint az indítvány a következõk miatt megalapozott: Az R. 2. § eljárás alá vont (1) bekezdése havonta legalább 5000 Ft lakáscélú megtakarításra — e pénzösszeg pénzintézetnél történõ elhelyezésére — kötelezte a szállóférõhelyen lakó, a belügyi szervvel szolgálati jogviszonyban álló személyt. Ez a rendelkezés feltételezi, sõt elõírja a lakáscélú takarékbetét-szerzõdéssel való rendelkezést, s így szerzõdéskötési kötelezettséget tartalmaz. A Ptk. 198. § (2) bekezdése szerint „jogszabály szerzõdés kötését kötelezõvé teheti”. A takarékbetét-szerzõdést a Ptk. 533—535. §-a szabályozza, a 685. § a) pontja pedig a következõket állapítja meg. E törvény alkalmazásában „jogszabály: a törvény, a kormányrendelet; továbbá a törvény felhatalmazása alapján, annak keretei között az önkormányzati rendelet; a 19. § (1) bekezdésének c) pontja, a 29. § (3) bekezdése, a 200. § (2) bekezdése, a 209/B. §

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes